
	U.M. 01895 Chitila din Ministerul Apărării Naţionale organizează concurs pentru ocuparea unui post de personal civil contractual de referent II, Compartiment documente clasificate, Structuri de sprijin decizional 
	

	
	
	


Condiţiile generale pentru ocuparea postului sunt: 

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/ 2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condiţiile de exercitare a profesiei;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la art. 1 alin. (2) din Legea nr. 118/ 2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/ 2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotărârea Guvernului 1336/ 2022 pentru aprobarea Regulamentului – cadru privind organizarea şi dezvoltarea carierei personalului civil contractual din sectorul bugetar plătit din fonduri publice.

Condiţiile specifice necesare pentru ocuparea postului sunt: 
a) studii medii, absolvite cu diplomă de bacalaureat, emisă de instuituțiile acreditate potrivit legii;
b) vechime în muncă, în meserie: minim 6 luni;
c) nivelul de acces la informaţii clasificate este strict sectret, fiind necesar acordul scris al persoanei care doreşte să candideze privind verificarea în vederea obţinerii autorizaţiei de acces la informaţii clasificate sau a certificatului de securitate, în situaţia în care va fi declarată „admisă”;
d) apt medical;
e) cunoştinţe de operare pe calculator: utilizarea în condiţii bune a tehnicii de calcul, a sistemului de operare Windows şi a aplicaţiei Microsoft Office;
f) abilitatea de comunicare, spirit de iniţiativă, lucru în echipă, capacitate de analiză şi sinteză, rezistenţă la stres.
g) capacitate managerială.
Calendarul de desfăşurare a concursului/examenului:
	ETAPIZAREA ACTIVITĂŢII
	DATA/ORA
	CONTACT

	Publicare POSTURI.GOV.RO


	23.10.2026
	

	Depunerea dosarelor de concurs la sediul U.M 01895 Chitila
	23.10 – 05.11.2026

până la orele 14.00
	P.c.c. NICOARĂ Ana
Telefon

021.436.36.99/218

	SELECŢIA DOSARELOR DE CONCURS
	06.11.2026

09:00 – 12:00
	

	Afişarea rezultatelor selecţiei dosarelor de concurs
	06.11.2026

13:00 – 13:30 
	

	Depunerea eventualelor contestaţii cu privire la rezultatul selecţiei dosarelor de concurs
	09.11.2026

Intervalul orar 08.00 - 13.30
	P.c.c. NICOARĂ Ana
Telefon

021.436.36.99/218

	Soluţionarea eventualelor contestaţii cu privire la rezultatul selecţiei dosarelor de concurs şi afişarea rezultatelor
	09.11.2026

Până la ora 14:30
	

	SUSŢINEREA PROBEI SCRISE

Se va susține la sediul U.M. 01895 Chitila
	12.11.2026

10.00 – 12.00
	P.c.c. NICOARĂ Ana
Telefon

021.436.36.99/218

	Corectarea şi afişarea rezultatelor probei scrise
	12.11.2026

12.00 – 13.30
	

	Depunerea eventualelor contestaţii cu privire la rezultatul probei scrise
	13.11.2026

Până la ora 13.30
	P.c.c. NICOARĂ Ana
Telefon

021.436.36.99/218

	Soluţionarea eventualelor contestaţii cu privire la rezultatul probei scrise şi afişarea rezultatelor
	13.11.2026

13.30 – 15.00
	

	SUSŢINEREA PROBEI INTERVIU
Se va susține la sediul U.M. 01895 Chitila
	16.11.2026

10.00 – 12.00
	P.c.c. NICOARĂ Ana
Telefon

021.436.36.99/218

	Notarea interviului și afișarea rezultatului al interviu
	16.11.2026

12.00 – 13.00
	

	Depunerea eventualelor contestaţii cu privire la rezultatul probei interviu
	17.11.2026

Până la ora 13:00
	P.c.c. NICOARĂ Ana
Telefon

021.436.36.99/218

	Soluţionarea eventualelor contestaţii cu privire la rezultatul probei interviului şi afişarea rezultatelor
	17.11.2026

13:00 – 15:00
	

	Comunicarea rezultatelor finale ale concursului
	18.11.2026

Până la ora 12.00
	


Documentele obligatorii pentru constituirea dosarului de concurs/examen sunt următoarele:
a) formular de înscriere la concurs (se completează la sediul U.M. 01895 Chitila);

b) copia diplomei de studii;

c) certificat de cazier judiciar sau, după caz, extrasul de pe cazierul judiciar;
d) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea 118/ 2019 privind Registrul national automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/ 2008 privind organizarea şi funcţionarea Sistemului Naţional de Date Genetice Juridice, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie social, precum şi orice entitate publică sau private a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnarabile ori care presupune examinarea fizică sau evaluarea psihologică a unei persoane; 

e) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
f) copia actului de identitate sau orice alt document care atestă identitatea, potrivit legii, aflate în termen de valabilitate;

g) copia certificatului de căsătorie sau a altui document prin care s-a realizat schimbarea de nume, după caz;
h) curriculum vitae, model comun european;

i) acordul scris al persoanei care doreşte să candideze, privind verificarea în vederea obţinerii autorizaţiei de acces la informaţii clasificate(1) corespunzător fişei postului (se completează la sediul U.M. 01895 Chitila, la momentul depunerii dosarului);

j) consimţământul cu privire la prelucrarea datelor cu caracter personal şi cu înregistrarea audio-video a probelor din cadrul concursului (se completează la sediul U.M. 01895 Chitila, la momentul depunerii dosarului).
BIBLIOGRAFIA DE CONCURS/ EXAMEN
	Nr. crt.
	Actul normativ
	Publicat/ republicat în Monitorul Oficial al României

	1. 
	Ordinul M.172/ 2021 privind aprobarea normelor interne de protecție a informațiilor clasificate în Ministerul Apărării Naționale (Cap. III, secțiunea 1 – Clasificarea informațiilor, Cap. III, secțiunea a 2-a – Declasificarea şi trecerea informaţiilor clasificate la un nivel inferior de clasificare/ secretizare, Cap. IV, secțiunea 1 – Evidenţa informaţiilor clasificate, Cap. IV, secțiunea a 3-a – Multiplicarea/ copierea documentelor care conţin informaţii clasificate, Cap. IV, secțiunea a 4-a – Transportul şi transmiterea documentelor şi materialelor care conţin informaţii clasificate și Cap. IV, secțiunea a 5-a – Clasarea documentelor care conţin informații clasificate).
	Monitorul Oficial, 875 bis din 13 septembrie 2021

	2. 
	Legea nr. 182/ 2002 privind protecția informațiilor clasificate (Cap. I – Dispoziții generale, Cap. II – Informații secrete de stat, Cap. III – Informații secrete de serviciu și Cap. V – Obligații, răspunderi și sancțiuni).
	Monitorul Oficial, Partea I nr. 248 din 12 aprilie 2002

	3. 
	HG nr. 585/ 2002 pentru aprobarea Standardelor naționale de protecție a informațiilor clasificate în România (Cap. II – Dispoziții generale, Cap. II – Clasificarea şi declasificarea informaţiilor. Măsuri minime de protecţie specifice claselor şi nivelurilor de secretizare și Cap. III – Reguli generale privind evidenţa, întocmirea, păstrarea, procesarea, multiplicarea, manipularea, transportul, transmiterea şi distrugerea informaţiilor clasificate).
	Monitorul Oficial nr. 485 din 5 iulie 2002

	4. 
	HG nr. 1349/ 2002 privind colectarea, transportul, distribuirea și protecția corespondenței clasificate pe teritoriul României.
	Monitorul Oficial Partea I, nr. 909 din 13 decembrie 2002

	5. 
	HG nr. 781/ 2002 privind protecția informațiilor secrete de serviciu.
	Monitorul Oficial nr. 575 din 5 august 2002


            TEMATICA DE CONCURS/ EXAMEN
1. Principiile genrale privind protecția informațiilor clasificate;

2. Clasificarea informațiilor și nivelurile de secretizare;

3. Condițiile pentru accesul la documente clasificate și autorizările necesare;

4. Obligațiile în gestionarea documentelor și răspunderea în caz de compromitere;

5. Înregistrarea documentelor clasificate primite și emise;
6. Utilizarea registrelor și fișelor de evidență conform HG585/ 2002;

7. Proceduri de manipulare sigură, păstrare documente în condiții de securitate și limitarea accesului neautorizat la documente;

8. Principiile generale privind colectarea, transportul și distribuirea documentelor clasificate pe teritoriul României;

9. Transportul intern de documente clasificate în instituție și către alte instituții;

10. Arhivarea documentelor clasificate;

11. Distrugerea documentelor clasificate.

NOTE:
1. Comunicarea rezultatelor la fiecare probă a concursului se realizează prin afişare la sediul U.M. 01895 Chitila şi pe pagina de internet menţionată.

2. După afişarea rezultatelor obţinute la selecţia dosarelor, probei scrise şi probei practice, candidaţii nemulţumiţi pot depune contestaţie în termen de cel mult o zi lucrătoare. 

3. Comunicarea rezultatelor la contestaţiile depuse se face prin afişare la sediul U.M. 01895 Chitila, precum şi pe pagina de internet specificată, imediat după soluţionarea contestaţiilor.
4. Conform prevederilor art. 54 alin. (1) şi alin. (3) din H.G. nr. 1336/ 2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice:

(1) În situaţia contestaţiilor formulate faţă de rezultatul selecţiei dosarelor, comisia de soluţionare a contestaţiilor verifică îndeplinirea de către candidatul contestatar a condiţiilor pentru participare la concurs în termen de o zi lucrătoare de la expirarea termenului de depunere a contestaţiilor.

(2) În situaţia contestaţiilor formulate faţă de rezultatul probei scrise, probei practice sau al interviului, comisia de soluţionare a contestaţiilor analizează lucrare sau consemnarea răspunsurilor la interviu doar pentru candidatul contestatar în termen de o zi lucrătoare de la expirarea termenului de depunere a contestaţiilor.

5. Prevederile actelor normative cuprinse în bibliografie se studiază cu modificările şi completările ulterioare sau forma republicată, după caz.
6. În cazul modificării/abrogării unor acte normative cu cel puţin 30 de zile înainte de data susţinerii examenului, se consideră incluse în tematică actele normative modificatoare/înlocuitoare;

7. Se pot prezenta la următoarea etapă numai candidaţii declaraţi admişi la etapa precedentă.

8. Contestaţiile pot fi depuse în orice zi lucrătoare (în intervalul convenit), de la momentul afişării rezultatelor, dar nu mai târziu de termenul limită.

9. Candidatul declarat "admis" la concursul de ocupare a unui post vacant sau temporar vacant corespunzător unei funcţii contractuale este obligat să se prezinte la post în termenele prevăzute de art. 67 din H.G. 1.336/ 2022.

10. Certificatul de cazier judiciar sau, după caz, extrasul de pe cazierul judiciar poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului anterior datei de susţinere a probei scrise. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii;

11. Adeverinţa medicală care atestă starea de sănătate corespunzătoare va conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de andicap, emis în condiţiile legii;

12. Copiile documentelor obligatorii pentru constituirea dosarului de concurs/examen prevăzute la lit. b) - e), precum şi copia certificatului de încadrare într-un grad de handicap, după caz, se prezintă însoţite de documentele originale, copiile urmând să fie certificate cu menţiunea "conform cu originalul" de către secretarul comisiei de concurs.
13. Rezultatul final al concursului nu se contestă.

                                           p/ȘEF AL PERSONALULUI

              Lt.


          Denisa GRADEA

                                                                                                Redactat: 
                                                                                                                        P.c.c. 
                                                                                                                                                   Ana NICOARĂ

